Becksistä ja Kyliestä pusukuninkaalliset - Keskisuomalainen
Tänään 07.09.2008 22:05
Becksistä ja Kyliestä pusukuninkaalliset
Futistähti David Beckham ja poplaulaja Kylie Minogue ovat kuumaa kamaa pusumarkkinoilla, mikäli The Phyto Shield -hammastahnayrityksen teettämään tutkimukseen on luottamista. Kyselyyn vastanneista miehistä 15 prosenttia haluaisi nimittäin päästä pussailemaan Kylien kanssa, naisista puolestaan 11 prosenttia testaisi mieluiten Beckhamin suutelutaitoja.
Aussilaulaja jätti tiukassa taistossa taakseen prinssi Williamin tyttöystävän Kate Middletonin sekä kolmossivun tyttönä tunnetun Keeley Hazellin, Becksin pahin kilpakumppani puolestaan löytyi niinikään futiskentältä, sillä äänestyksessä toiseksi tuli portugalilaispelaaja Cristiano Ronaldo.
Laulaja Amy Winehouse ja laulaja Pete Doherty sen sijaan eivät ole tervetulleita pussauskoppiin: yksikään kyselyyn vastanneista ei nimittäin haluaisi päästä huulikontaktiin huumesekoiluistaan tunnetun kaksikon kanssa.